Návrh rozhodnutia Spoločného Výboru EHP ktorým sa mení a dopĺňa protokol 31 k dohode o spolupráci v špecifických oblastiach mimo štyroch slobôd (MEDIA - vzdelávanie) - Návrh spoločného stanoviska Komisie /* SEK/2005/0284 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 03.03.2005 SEK(2005) 284 v konečnom znení Návrh ROZHODNUTIA SPOLOČNÉHO VÝBORU EHP ktorým sa mení a dopĺňa protokol 31 k dohode o spolupráci v špecifických oblastiach mimo štyroch slobôd (MEDIA - vzdelávanie) - Návrh spoločného stanoviska Komisie -(predložený Komisiou) ODÔVODNENIE 1. Protokol 31 k Dohode o EHP obsahuje špecifické ustanovenia o spolupráci Spoločenstva a štátov EZVO, ktoré sú členmi EHP, mimo štyroch slobôd. 2. Cieľom pripojeného návrhu rozhodnutia Spoločného výboru EHP je upraviť protokol 31 s cieľom rozšíriť spoluprácu v audiovizuálnom odvetví. Predlžuje trvanie programov ustanovených rozhodnutiami č. 163/2001/ES (MEDIA - vzdelávanie) a č 2000/821/ES (MEDIA Plus), ktoré sú už do dohody začlenené, na obdobie roku 2006, začleniac: - 32004 D 0845 : rozhodnutie Európskeho parlamentu a Rady č. 845/2004/ES z 29. apríla 2004, ktorým sa mení a dopĺňa rozhodnutie č. 163/2001/ES o implementácii programu ďalšieho vzdelávania odborníkov európskeho audiovizuálneho programového priemyslu (MEDIA - vzdelávanie) (2001-2005) - 32004 D 0846 : rozhodnutie Európskeho parlamentu a Rady č. 846/2004/ES z 29. apríla 2004, ktorým sa mení a dopĺňa rozhodnutie Rady č. 2000/821/ES týkajúce sa vykonania programu na podporu rozvoja, distribúcie a propagácie európskych audiovizuálnych diel (MEDIA Plus – rozvoj, distribúcia a propagácia) (2001-2005) 3. Článok 1.3 písm. b) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP. Návrh RO ZHODNUTIA SPOLOČNÉHO VÝBORU EHP ktorým sa mení a dopĺňa protokol 31 k dohode o spolupráci v špecifických oblastiach mimo štyroch slobôd (MEDIA - vzdelávanie) SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej články 86 a 98, keďže: 1. Protokol 31 k dohode bol zmenený a doplnený rozhodnutím Spoločného výboru EHP č. …/... z ...[1]. 2. Je vhodné rozšíriť spoluprácu zmluvných strán dohody, aby sa do tohto protokolu zahrnulo rozhodnutie Európskeho parlamentu a Rady č. 845/2004/ES z 29. apríla 2004, ktorým sa mení a dopĺňa rozhodnutie č. 163/2001/ES o implementácii programu ďalšieho vzdelávania odborníkov európskeho audiovizuálneho programového priemyslu (MEDIA - vzdelávanie) (2001-2005)[2], v znení opravy uverejnenej v Ú. v. EÚ L 195, 2.6.2004, s. 1. 3. Je vhodné rozšíriť spoluprácu zmluvných strán dohody, aby sa do tohto protokolu zahrnulo rozhodnutie Európskeho parlamentu a Rady č. 846/2004/ES z 29. apríla 2004, ktorým sa mení a dopĺňa rozhodnutie Rady 2000/821/ES týkajúce sa vykonania programu na podporu rozvoja, distribúcie a propagácie európskych audiovizuálnych diel (MEDIA Plus – rozvoj distribúcia a propagácia) (2001-2005)[3], v znení opravy uverejnenej v Ú. v. EÚ L 195, 2.6.2004, s. 2. 4. Protokol 31 k dohode by sa mal preto zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2006, ROZHODLA TAKTO: Článok 1 Článok 9 protokolu 31 k dohode sa mení a dopĺňa takto: 1. Do štvrtej zarážky odseku 4 (rozhodnutie Európskeho parlamentu a Rady č. 163/2001/ES) sa dopĺňa táto podzarážka: „ - 32004 D 0845 : rozhodnutie Európskeho parlamentu a Rady č. 845/2004/ES z 29. apríla 2004 (Ú. v. EÚ L 157, 30.4.2004, s. 1), v znení opravy uverejnenej v Ú. v. EÚ L 195, 2.6.2004, s. 1.“ 2. Do piatej zarážky odseku 4 (rozhodnutie Rady 2000/821/ES) sa dopĺňa toto: „, zmenené a doplnené: - 32004 D 0846 : rozhodnutie Európskeho parlamentu a Rady č. 846/2004/ES z 29. apríla 2004 (Ú. v. EÚ L 157, 30.4.2004, s. 4), v znení opravy uverejnenej v Ú. v. EÚ L 195, 2.6.2004, s. 2.“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2006. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli […] Za Spoločný výbor EHP predseda […] Tajomníci Spoločného výboru EHP […] [1] Ú. v. EÚ C […] […] [2] Ú. v. EÚ L 157, 30.4.2004, s. 1. [3] Ú. v. EÚ L 157, 30.4.2004, s. 4. * [Sú uvedené ústavné požiadavky.] [Nie sú uvedené žiadne ústavné požiadavky.]